S Brewie si môžete sami doma navariť pivo podľa vlastnej chuti!
- Autor:
- Roman Mališka
- Zverejnené:
- 11. 4. 2016
- Hodnotenie:
- Už ste hlasovali.
Malé elektrické pekárne na chlieb sa stali výhodnou alternatívou pre tých, ktorí si radi pripravia chutný chlieb či pečivo podľa vlastnej receptúry. No čo by ste povedali na podobné zariadenie, s ktorým sa v domácich podmienkach dá navariť také pivo? O to sa práve postará nové zariadenie Brewie, ktoré predstavuje riešenie pre ľudí, ktorí si radi pochutnajú na tomto zlatistom moku a chcú si jeho chuť upraviť presne podľa seba.
Brewie je pivovarnícke zariadenie v elegantnom a kompaktnom dizajne. Domáci pivovar Brewie je určený nielen pre ľudí, ktorí už majú s prípravou tohto nápoja nejaké skúsenosti, ale do varenia sa môžu pustiť aj úplná začiatočníci. Celý proces varenia je plne automatizovaný a pivo si tak viete pripraviť bez akýchkoľvek ťažkostí.
K dispozícii je databáza s viac ako 200 receptami a v internetovom obchod výrobcu Brewei si môžete objednať už predpripravené váčiky Brewie so sladom. Stačí do zariadenia vložiť váčok so sladom, oskenovať RFID kód a pivovar Brewie sa už o všetko sám postará. Od rozomletia, varenia, pridania chmeľu až po chladenie už hotového nápoja.
Pokročilí používatelia si vedia na zariadení nastaviť až 23 špecifických parametrov pre pivo podľa svojho želania. Môžu pridávať vlastné ingrediencie, čím dosiahnu plnú kontrolu nad procesom a dá sa takto vytvoriť aj nové pivo so zaujímavou chuťou.
Jednou zo zložiek pri varení piva je samozrejme aj voda. Jej množstvo sa určuje automaticky, alebo sa môže používateľ sám rozhodnúť podľa svojich požiadaviek, koľko jej chce použiť. Kľúčovým faktorom pri príprave piva je však kvasenie. K tomu spoločnosť poskytuje rôzne veľkosti a druhy kvasiacich nádob. Ak si nie ste istý akú vlastne potrebujete, radi vám poradia. Kvasenie pritom, ako také, trvá od 1 týždňa až po niekoľko mesiacov, v závislosti na odrode sladovníckeho jačmeňa a cielenej chuti piva.
Do domáceho pivovaru sa zmestí dávka s maximálnym objemom 20 litrov, z ktorej vie zariadenie navariť pivo dvakrát za deň. Jedna fľaša hotového domáceho piva pritom vyjde zhruba na 25 až 30 centov.
Podobné články
-
- Autor:
- Roman Mališka
- Zverejnené:
- 7. 9. 2016
Japonský výrobca Panasonic predstavil svoju víziu budúcnosti inteligentných domácností Future...
-
- Autor:
- Roman Mališka
- Zverejnené:
- 4. 7. 2016
Každá výroba v potravinárskom priemysle musí byť kontrolovaná. Je to predsa o naše zdravie a...
-
- Autor:
- Roman Mališka
- Zverejnené:
- 15. 6. 2016
Jeden z najstarších nápojov ľudstva, s penou navrchu, si počas svojej výroby prejde naozaj...